Waarskuwing oor kitsvloede in Wes-Kaap | Maroela Media
Die Suid-Afrikaanse weerdiens het gewaarsku dat swaar reën moontlik Maandagmiddag tot vroeg Dinsdagoggend tot kitsvloede kan lei oor dele van die Wes-Kaap, waaronder Kaapstad.
Volgens die weerdiens word swaar reën verwag oor dele van die Kaapse metropool, die westelike dele van die Kaapse wynland en die westelike dele van die Overberg-distrik.
"'n Kouefront sal na verwagting Maandag die kus tref. Ons verwag dat 20-30 mm oor dele van die provinsie sal uitsak en tot 50 mm oor die bergagtige gebiede," het Charlotte Powell, 'n woordvoerder vir die Stad Kaapstad, gesê.
Volgens Powell kan die swaar reën tot kitsvloede lei, veral in gebiede waar dreinering nie voldoende is nie. "Laagwaterbrûe moet vermy word." Intussen word daar ook sterk wind oor die sentrale Karoo Maandagmiddag verwag.
Daar sal seker 'n paar boere wees wat op hul kniee sal gaan van dankbaarheid ….
Wondet hoe lyk die damme
Dinge lyk nie goed nie Irene. Damme is op hul laagste vlak ooit en ons sal heelwat meer reën hierdie winter moet kry as die vorige jaar om maar net op dieselfde vlak te kom as waarmee ons hierdie somer begin het. Ons weet egter dit gaan kom, ons Vader sal daarvoor sorg.
Ons het twee goeie Afrikaanse woorde: oorstromings, en vloede wat met "frats" verbind, en dan beteken dit die rivier het afgekom toe dit nie eers na reen lyk nie, of wanneer 'n damwal gebreek het.
Ek is nie 'n taalkundige nie maar "kits vloede" is wat my aanbetref direk vertaal van "flash floods" en is nie korrek nie. 'n Vloed is klaar vinnig, anders is dit oorstromings.